Plaza Bolívar (Caracas)

Plaza Bolívar er en plass i sentrum av Venezuelas hovedstad Caracas. Plassen regnes som byens sentrum og er omgitt av viktige bygninger som katedralen, Museo Sacro, erkebiskopens palass, rådhuset, Santa Rosa de Lima-kapellet, Casa Amarilla, Teatro Principal og hovedstadsdistriktets regjeringsbygning. Plaza Bolivar har eksistert siden grunnleggelsen av Caracas på 1500-tallet, men har hatt ulike utforminger. I likhet med hovedplassen i de fleste andre venezuelanske byer er den oppkalt etter landets frigjøringshelt Simón Bolívar og har en rytterstatue av ham i midten. Eksterne lenker (en) Plaza Bolívar de Caracas – kategori av bilder, video eller lyd på Commons